CELEX: 32005D0074
Language: et
Date: 2005-01-27 00:00:00
Title: 2005/74/EÜ: Komisjoni otsus, 27. jaanuar 2005, millega sätestatakse El Salvadorist pärit kalatoodete impordi eritingimused (teatavaks tehtud numbri K(2004) 4613 all)EMPs kohaldatav tekst

1.2.2005   
            
            
               ET
            
            
               Euroopa Liidu Teataja
            
            
               L 28/59
            
         
      KOMISJONI OTSUS,
   27. jaanuar 2005,
   millega sätestatakse El Salvadorist pärit kalatoodete impordi eritingimused
   (teatavaks tehtud numbri K(2004) 4613 all)
   (EMPs kohaldatav tekst)
   (2005/74/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, (1) eriti selle artikli 11 lõiget 1,
   ning arvestades järgmist:
   
               (1)
            
            
               Komisjoni nimel on El Salvadoris teostatud ülevaatus, et kontrollida ühendusse saadetavate kalatoodete tootmis-, ladustamis- ja lähetustingimusi.
            
         
               (2)
            
            
               Kalatoodete tervishoiukontrolli ja järelevalvet käsitlevate El Salvadori õigusaktide nõudeid võib käsitada samaväärsetena direktiivis 91/493/EMÜ sätestatud nõuetega.
            
         
               (3)
            
            
               Eelkõige on “Dirección General de Sanidad Vegetal y Animal del Ministerio de Agricultura y Ganandería (DGSVA)” võimeline tõhusalt kontrollima kehtivate eeskirjade kohaldamist.
            
         
               (4)
            
            
               DGSVA on esitanud ametlikud kinnitused kalatoodete tervishoiukontrolli ja järelevalve standarditele vastavuse kohta, nagu on sätestatud direktiivi 91/493/EMÜ lisa V peatükis ja hügieeninõuete täitmise kohta, mis on samaväärsed kõnealuses direktiivis sätestatud nõuetega.
            
         
               (5)
            
            
               On asjakohane kehtestada üksikasjalikud sätted El Salvadorist ühendusse imporditavate kalatoodete kohta vastavalt direktiivile 91/493/EMÜ.
            
         
               (6)
            
            
               Samuti on vaja koostada loetelu heakskiidetud ettevõtetest, kalatöötlemislaevadest või külmladudest ning loetelu külmutuslaevadest, mis on varustatud vastavalt nõukogu 16. juuni 1992. aasta direktiivile 92/48/EMÜ, millega sätestatakse teatavate laevade pardal töödeldavate kalasaaduste suhtes kohaldatavad minimaalsed hügieeninõuded vastavalt direktiivi 91/493/EMÜ (2) artikli 3 lõike 1 punkti a alapunktile i. Kõnealused loetelud tuleks koostada DGSVA poolt komisjonile edastatud andmete põhjal.
            
         
               (7)
            
            
               On asjakohane kohaldada käesolevat otsust 45 päeva möödumisel pärast selle avaldamist, et tagada vajalik üleminekuaeg.
            
         
               (8)
            
            
               Käesolevas otsuses sätestatud meetmed on kooskõlas alalise toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   DGSVA on El Salvadori pädev asutus, kes kontrollib ja tõendab kalatoodete vastavust direktiivi 91/493/EMÜ nõuetele.
   Artikkel 2
   El Salvadorist ühendusse imporditud kalatooted vastavad artiklites 3, 4 ja 5 sätestatud nõuetele.
   Artikkel 3
   1.   Iga saadetisega on kaasas nõuetekohaselt täidetud, allkirjastatud, dateeritud ja ühel lehel esitatud veterinaarsertifikaadi nummerdatud originaal, mis vastab I lisas sätestatud näidisele.
   2.   Veterinaarsertifikaat koostatakse vähemalt ühes selle liikmesriigi ametlikus keeles, kus kontrollimised teostatakse.
   3.   Tervisesertifikaadil on DGSVA esindaja nimi, ametinimetus ja allkiri ning ametiasutuse ametlik pitser, mille värvus erineb muude kinnituste värvusest.
   Artikkel 4
   Kalatooted pärinevad II lisas loetletud heakskiidetud ettevõtetest, kalatöötlemislaevadest või külmladudest või registreeritud külmutuslaevadest.
   Artikkel 5
   Kõikidele pakenditele peavad olema kustumatult märgitud sõnad “EL SALVADOR” ja ettevõtte, kalatöötlemislaeva, külmlao või külmutuslaeva registreerimis- või loanumber, välja arvatud juhul, kui on tegemist külmutatud pakendamata kalatoodetega, mis on ette nähtud konservide tootmiseks.
   Artikkel 6
   Käesolevat otsust kohaldatakse alates 17. märtsist 2005.
   Artikkel 7
   Käesolev otsus on adresseeritud liikmesriikidele.
   
      Brüssel, 27. jaanuar 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 268, 24.9.1991, lk 15. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 187, 7.7.1992, lk 41.
   
      I LISA
      VETERINAARSERTIFIKAAT
      El Salvadorist pärit Euroopa Ühendusse importimiseks ettenähtud kalatoodete jaoks, välja arvatud mis tahes kujul kahepoolmelised karploomad, okasnahksed, mantelloomad ja meriteod
      
         
      
         
   
   
      II LISA
      ETTEVÕTETE JA LAEVADE LOETELU
      
                  Loanumber
               
               
                  Nimi
               
               
                  Linn
                  Piirkond
               
               
                  Loa kehtivusaeg
               
               
                  Kategooria
               
            
                  47
               
               
                  Productos Pesqueros Veralmar
               
               
                  Departamento de La Union
               
               
                   
               
               
                  PP
               
            
                  49
               
               
                  Productos Pesqueros Calvo Conservas El Salvador
               
               
                  Departamento de La Union
               
               
                   
               
               
                  PP
               
            
                  1A
               
               
                  Cámara No 1 de almacenamiento – Calvo Conservas El Salvador
               
               
                  Departamento de La Union
               
               
                   
               
               
                  PP
               
            
                  1B
               
               
                  Cámara No 2 de almacenamiento – Calvo Conservas El Salvador
               
               
                  Departamento de La Union
               
               
                   
               
               
                  PP
               
            
                  1
               
               
                  Montelucia (Calvo Pesca El Salvador, S.A. de CV)
               
               
                   
               
               
                   
               
               
                  ZV
               
            
                  2
               
               
                  Monterocio (Calvo Pesca El Salvador, S.A. de CV)
               
               
                   
               
               
                   
               
               
                  ZV
               
            
                  Kategooria selgitus:
                  
                              PP
                           
                           
                              Töötlemisettevõte.
                           
                        
                              ZV
                           
                           
                              Külmutuslaev.